Referat fra FAU-møte Klemetsrud skole

**Dato**: 09.10.18

**Tid**: 18:00-20:00

**Til stede**: Rektor, Frode 1A, Janne 1B, Ole 2A, Daniel 2B, Ilham 2B, Mette 2A, Sandra 3B, Raimunda Elisabete 3B, Hanne 3A, Camilla 4A, Marita 4B, Stine 5B, Monica 5A, Kanwal 6B, Marit 7A

**Saker**:

10. Godkjenning av innkalling og referat med endring av saksnummer til fortløpende

Godkjent.

1. Rektor informerer (Leksehjelp, AKS, sykle til skolen)

- Sykle til skolen. Tradisjonelt å ta sykkelsertifikat på våren i 4. klasse med politikontroll av syklene og det ønskes videre også. Det er imidlertid mulig å sykle til skolen før dette hvis foresatte mener det er forsvarlig, skolen har ikke lov å nekte noen elever å sykle til skolen. Innspill fra FAU om å inkludere alle elevene i dette (frivillig for de yngste) som rektor tar videre.

- AKS. Monica og Hanne avtaler videre deltakelse og saker som skal tas opp på FAU –møtene. Organisering: En gruppe som alltid er utendørs pga plassproblemer inne. Basen oppe: 3 voksne + Monica og Nina deler på å være oppe. På hjemmesiden finnes kurskatalog. Telefon-informasjon er kommunisert ut på papir og på nett. AKS ønsker å forbedre kommunikasjon med foreldre. Tips fra FAU om ”MyKid” som kommunikasjonsapp. Skal være mulig å bruke Skolemeldings-appen også. Viktig å oppdatere til riktig telefonnummer på skolens nettside. AKS har daglig kontakt med lærerne på 1.-4. trinn. NB: Ferielapper MÅ leveres inn til svarfrist for å planlegge bemanning.

- Leksehjelp. Starte ny type leksehjelp på 1. -3. trinn. Dette skal være en styrking av det de allerede har lært på skolen via lek- og spillpregede aktiviteter. Dette er også ment å styrke samarbeidet med AKS. Onsdager 13:15-14:15 blir det leksehjelp som lærere og AKS-personalet planlegger sammen. Elever fra 1.-3. trinn som ikke går på AKS kan også melde seg på dette. Dette skal evalueres før evt tilbakeføring til tradisjonell leksehjelp. Det blir i tillegg lekser hjemme av typen lesetrening.

- Resultatene fra Utdanningsdirektoratets foreldreundersøkelse; 45,6 svarprosent. Rektor ønsker innspill etter at FAU har satt seg inn i resultatene. Driftstyret fant at hovedforbedringsområdet er kommunikasjon skole-hjem.

-Innspill fra FAU om at mange av de momentene og rådene mobbeombudet presenterte på foreldremøtet kunne vært fint å kommunisere for lærerne også; tilsvarende møte for lærererne?

1. Driftstyreleder

Utgår da Frank Haga ikke kunne komme. Oppdaterer FAU på neste møte 6/11.

1. Siden sist v/FAU-leder

- Skoleskyss. Klare regler gjelder og skolen forholder seg til disse. FAU har ingen myndighet på dette området. Skoleskyss har vært en stor utgift for skolen.

- Rektor informerer; forslag om å kalle det rektors ½-time.

1. Dropbox v/nestleder

Ikke alle FAU-medlemmene har tilgang. Ole inviterer de resterende. Alle trinn skal legge inn erfaringsrapport fra hvert arrangement her.

1. Økonomisk støtte til Hudøy

Hudøykomite søker FAU om støtte på 10 000,- for hvert år/tur. Nytt i år er at vi skal starte med 30-70-deling av overskudd fra arrangementer. 30% går til den arrangerende klassen. Bør skolen også bidra? Hudøykomiteen legger ned et stort arbeid for å skaffe penger utenfra, men det er viktig at dette arrangementet ikke går i minus. Saken tas opp igjen før jul. Evt invitere en representant fra Hudøykomiteen til diskusjon.

1. Parkeringsplassen/trafikk-kampanjen og hjertesoneskole.

Ingen respons på anmodning om å stille som ”parkeringsvakt” på morgenene ila en uke. Er det ikke engasjement nok rundt dette i foreldregruppen? Saken tas opp igjen på et senere møte.

1. Eventuelt

- Disco- den 23/11.

- Viktig å rydde på FAU-rommet etter arrangementer.

- Oslo KFU har møter jevnlig og neste møte er 18/10: Elisabete ønsker å delta og melder seg på selv

- Valg av SMU-representant: Elisabete Strøm

- Evaluering av foreldremøtet med mobbeombudet. FAU var veldig fornøyd. Ønsket å ha flere lærere der. Ønskelig at det kom flere foreldre. Viktig å reklamere for slike møter på foreldremøter. Kanskje hun kan ha et møte for elevene også?

- Vi har ikke skolepatrulje. Behov for dette? Leder tar det opp med skoleledelsen.

- Åpne FAU-møter? Leder legger ut forslag om mulighet til å stille på FAU-møter som observatører på forespørsel, på FAU sin Facebook side (som er åpen for alle foreldre på skolen).

Ref. Marit F. Viravong